
Amendamentul		1

Propunere de decizie
Considerentul 1 a (nou)
	

	Textul propus de Comisie
	Amendamentul

	
	(1a)	Tratatul privind funcționarea Uniunii Europene (TFUE) nu face nicio referire la o politică forestieră comună a Uniunii și, în conformitate cu principiul subsidiarității, responsabilitatea pentru păduri revine statelor membre. Cu toate acestea, TFUE conferă Uniunii competențe partajate, în special în sectorul mediului, care pot include inițiative referitoare la păduri și silvicultură.




Amendamentul		2

Propunere de decizie
Considerentul 2
	

	Textul propus de Comisie
	Amendamentul

	(2)	Contribuția mai amplă a pădurilor la îndeplinirea obiectivelor stabilite în Comunicarea Comisiei din 11 decembrie 2019 intitulată „Pactul verde european”4, inclusiv a obiectivelor legate de climă, de biodiversitate și de o bioeconomie sustenabilă, necesită o structură a Uniunii de guvernanță a pădurilor mai favorabilă incluziunii și mai bine coordonată, care să reflecte toate obiectivele Comunicării Comisiei din 16 iulie 2021 intitulată „Noua strategie a UE pentru păduri pentru 2030”5 și interconexiunile dintre obiectivele respective.
	(2)	Contribuția pădurilor la îndeplinirea obiectivelor stabilite în Comunicarea Comisiei din 11 decembrie 2019 intitulată „Pactul verde european”4, în special a obiectivelor legate de climă, de biodiversitate, precum și de bioeconomie, necesită o structură a Uniunii de guvernanță a pădurilor coordonată care să reflecte, printre altele, toate obiectivele Comunicării Comisiei din 16 iulie 2021 intitulată „Noua strategie a UE pentru păduri pentru 2030”5 și interconexiunile dintre obiectivele respective, asigurându-se, totodată, că respectivele noi obiective au un temei juridic clar, nu intră în conflict cu competențele naționale și sunt susținute de o evaluare cuprinzătoare a impactului lor asupra sectorului forestier.

	__________________
	__________________

	4 COM(2019)640 final.
	4 COM(2019)640 final.

	5 COM(2021)527 final.
	5 COM(2021)527 final.



Amendamentul		3

Propunere de decizie
Considerentul 2 a (nou)
	

	Textul propus de Comisie
	Amendamentul

	
	(2a)	De la înființarea sa, Comitetul forestier permanent a devenit un organism central pentru schimbul de informații între statele membre și cu Comisia cu privire la toate aspectele legate de păduri, gestionarea pădurilor și toate domeniile de politică legate de păduri. Comitetului forestier permanent i s-au încredințat în trecut și sarcini de comitologie, însă actul de bază care conferea Comitetului forestier permanent sarcinile de comitologie respective nu mai este între timp în vigoare. Prin urmare, Comitetul forestier permanent ar trebui să fie redenumit Grupul permanent de experți pentru păduri și silvicultură (denumit în continuare „grupul de experți”).



Amendamentul		4

Propunere de decizie
Considerentul 4
	

	Textul propus de Comisie
	Amendamentul

	(4)	Cea mai eficace modalitate de a realiza o structură a Uniunii de guvernanță a pădurilor mai favorabilă incluziunii și mai bine coordonată constă în extinderea competențelor și precizarea mai clară a sarcinilor și a componenței Comitetului forestier permanent. De asemenea, pentru a reflecta aceste modificări, Comitetul forestier permanent trebuie să fie redenumit Grupul permanent de experți pentru păduri și silvicultură. La cererea Comisiei sau a unui stat membru, comitetul trebuie să abordeze orice aspect sau problemă legat(ă) de păduri și silvicultură care apare în cadrul diverselor politici ale Uniunii. Prin urmare, este necesar să se garanteze că statele membre numesc reprezentanți ai autorităților care sunt competente în ceea ce privește obiectivele de politică specifice.
	(4)	La cererea Comisiei sau a unui stat membru, grupul de experți trebuie să abordeze orice aspect legat de păduri și silvicultură care apare în cadrul diverselor politici ale Uniunii. Prin urmare, este oportun ca reprezentanții participanți să poată reprezenta interesele statelor membre cu privire la toate obiectivele de politică relevante.



Amendamentul		5

Propunere de decizie
Articolul 1 – paragraful 1 – punctul 2
Decizia 89/367/CEE a Consiliului
Articolul 1 – paragraful 1
	

	Textul propus de Comisie
	Amendamentul

	În scopul asigurării unei cooperări consolidate și a unui schimb multidisciplinar între Comisie și statele membre în ceea ce privește pădurile și sectorul forestier în legătură cu toate domeniile de politică ale Uniunii relevante pentru păduri, se instituie un Grup permanent de experți pentru păduri și silvicultură, denumit în continuare «grupul de experți».”;
	În scopul asigurării unei cooperări strânse și efective între Comisie și statele membre în ceea ce privește pădurile și sectorul forestier în legătură cu toate domeniile de politică ale Uniunii relevante pentru păduri, se instituie un Grup permanent de experți pentru păduri și silvicultură (denumit în continuare «grupul de experți»).



Amendamentul		6

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 1
	

	Textul propus de Comisie
	Amendamentul

	1.	Fie din proprie inițiativă, fie la cererea reprezentantului unui stat membru, Comisia poate consulta grupul de experți în privința oricărei probleme sau a oricărui aspect care se referă la păduri și la silvicultură și care apare în cadrul diverselor politici ale Uniunii.
	1.	Fie din proprie inițiativă, fie la cererea reprezentantului unui stat membru, grupul de experți consiliază Comisia în privința oricărei probleme sau a oricărui aspect care se referă la păduri și la silvicultură și care apare în cadrul diverselor politici relevante ale Uniunii.



Amendamentul		7

Propunere de decizie
Articolul 1 – paragraful 1 – punctul 3
 Decizia 89/367/CEE a Consiliului
Articolul 2 – alineatul 2 – litera a
	

	Textul propus de Comisie
	Amendamentul

	(a)	să ajute Comisia la pregătirea propunerilor legislative, a orientărilor sau a altor inițiative de politică ale Uniunii relevante pentru păduri și silvicultură, inclusiv în ceea ce privește punerea în aplicare a noii strategii a UE pentru păduri pentru 2030 și a strategiilor forestiere ulterioare ale Uniunii;
	(a)	să ajute Comisia, să coopereze îndeaproape cu aceasta, să îi ofere consiliere specializată și contribuții la pregătirea și punerea în aplicare a propunerilor legislative, a strategiilor, a comunicărilor, a orientărilor sau a altor inițiative de politică ale Uniunii relevante pentru păduri și silvicultură, sau care ar avea un impact semnificativ asupra pădurilor și silviculturii din Uniune;



Amendamentul		8

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 2 – litera b
	

	Textul propus de Comisie
	Amendamentul

	(b)	să ofere Comisiei consiliere și cunoștințe de specialitate, fie la inițiativa Comisiei, fie la cererea unui stat membru, cu scopul de a sprijini contribuția mai amplă a pădurilor și a silviculturii la realizarea principalelor obiective și inițiative ale Uniunii, cum ar fi Pactul verde european, precum și cu scopul de a promova coerența și sinergiile dintre politicile Uniunii relevante pentru păduri și silvicultură;
	(b)	să ofere Comisiei consiliere și cunoștințe de specialitate, fie la inițiativa Comisiei sau a grupului de experți, fie la cererea unui stat membru, cu scopul de a asigura o contribuție adecvată a sectorului forestier al statelor membre la realizarea obiectivelor și inițiativelor Uniunii, a promova coerența și sinergiile, precum și a elimina neconcordanțele existente dintre politicile Uniunii și de a aborda impactul lor cumulativ și compatibilitatea lor cu principiile subsidiarității și proporționalității consacrate la articolul 5 din Tratatul privind Uniunea Europeană;



Amendamentul		9

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 2 – litera c
	

	Textul propus de Comisie
	Amendamentul

	(c)	să promoveze cooperarea dintre Comisie și statele membre în ceea ce privește pădurile și silvicultura, inclusiv în vederea sprijinirii măsurilor și intervențiilor din cadrul politicii agricole comune;
	(c)	să consolideze și să stimuleze cooperarea dintre Comisie și statele membre în ceea ce privește pădurile și silvicultura, inclusiv în vederea sprijinirii măsurilor și intervențiilor din cadrul politicii agricole comune, în special pentru a ține seama de aspectele legate de sustenabilitate și a crea sinergii între păduri și agricultură, precum și pentru a consolida dezvoltarea socioeconomică a zonelor rurale acoperite preponderent de păduri;



Amendamentul		10

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 2 – litera d
	

	Textul propus de Comisie
	Amendamentul

	(d)	să încurajeze schimbul de cunoștințe, de experiență și de bune practici în domeniul pădurilor și al silviculturii.
	(d)	să încurajeze schimbul de cunoștințe, de experiență și de bune practici, precum și să acționeze drept forum pentru schimbul de opinii cu privire la problemele emergente și la inițiativele în domeniul pădurilor și al silviculturii, la funcțiile multiple ale pădurilor, inclusiv aspectele relevante pentru sectorul forestier în sens mai larg, precum și pentru a promova schimbul de opinii cu privire la aplicabilitatea și implicațiile politicilor Uniunii relevante pentru păduri și silvicultură;



Amendamentul		11

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 2 – litera d a (nouă)
	

	Textul propus de Comisie
	Amendamentul

	
	(da)	să identifice sinergii și să coopereze în legătură cu acestea și să evite conflictele dintre politicile naționale și cele ale Uniunii în materie de păduri și silvicultură, ținând seama totodată de evoluțiile internaționale;



Amendamentul		12

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 2 – litera d b (nouă)
	

	Textul propus de Comisie
	Amendamentul

	
	(db)	să formuleze avize referitoare la propunerile legislative, strategiile, comunicările, orientările sau alte inițiative de politică ale Uniunii relevante pentru păduri și silvicultură, sau care ar avea un impact semnificativ asupra pădurilor și silviculturii din Uniune; Comisia ia în considerare aceste avize atunci când promovează obiectivele de politică în domeniul forestier și oferă feedback cu privire la modul în care a luat în considerare avizele respective.



Amendamentul		13

Propunere de decizie
Articolul 1 – paragraful 1 – punctul 3
Decizia 89/367/CEE a Consiliului
Articolul 2 – alineatul 3
	

	Textul propus de Comisie
	Amendamentul

	3.	Parlamentul European și Consiliul, hotărând pe baza unei propuneri a Comisiei, pot atribui grupului de experți alte sarcini legate de politicile Uniunii care afectează pădurile și silvicultura.
	3.	Parlamentul European și Consiliul, hotărând pe baza unei propuneri a Comisiei, pot atribui grupului de experți alte sarcini temporare legate de politicile Uniunii care afectează pădurile și silvicultura.



Amendamentul		14

Propunere de decizie
Articolul 1 – paragraful 1 – punctul 4
Decizia 89/367/CEE a Consiliului
Articolul 3 – paragraful 1
	

	Textul propus de Comisie
	Amendamentul

	Grupul de experți este alcătuit din reprezentanți ai statelor membre.
	Grupul de experți este alcătuit din reprezentanți ai statelor membre. Fiecare stat membru este invitat și este încurajat ferm să desemneze experți naționali și să faciliteze participarea acestora la reuniunile grupului de experți.



Amendamentul		15

Propunere de decizie
Articolul 1 – paragraful 1 – punctul 4
Decizia 89/367/CEE a Consiliului
Articolul 3 – paragraful 2
	

	Textul propus de Comisie
	Amendamentul

	Statele membre își desemnează reprezentanții, garantând participarea autorităților care sunt competente în ceea ce privește diferitele obiective de politică ale noii strategii a UE pentru păduri pentru 2030, inclusiv, printre altele, în ceea ce privește clima, sănătatea pădurilor, mediul, silvicultura, dezvoltarea rurală și bioeconomia, precum și în ceea ce privește eventualele strategii forestiere ulterioare ale Uniunii.
	Statele membre își desemnează reprezentanții, garantând că autoritățile lor relevante sunt implicate activ și că reprezentanții participanți pot reprezenta interesele și experiența statelor lor membre respective cu privire la toate obiectivele de politică relevante.



Amendamentul		16

Propunere de decizie
Articolul 1 – paragraful 1 – punctul 4
Decizia 89/367/CEE a Consiliului
Articolul 3 – paragraful 3
	

	Textul propus de Comisie
	Amendamentul

	Grupul de experți este prezidat de un reprezentant al Comisiei.
	Grupul de experți este prezidat de un reprezentant al Comisiei. Președintele grupului de experți poate prezenta Parlamentului European planul său anual de lucru.






image1.png




